Sentralbanken for de vestafrikanske statene

Sentralbanken for de vestafrikanske statene (fransk: Banque Centrale des Etats de l'Afrique de l'Ouest, BCEAO) er sentralbanken for de åtte vestafrikanske statene Benin, Burkina Faso, Elfenbenskysten, Guinea-Bissau, Mali, Niger, Senegal og Togo. Avtalen som etablerte sentralbanken ble signert 12. mai 1962, og trådte i kraft 2. november samme år. 

Disse åtte landene utgjør Den vestafrikanske økonomiske og monetære union (Union économique et monétaire ouest-africaine, UEMOA), og BCEAO er sentralbank for denne unionen. 

Valutaen her er CFA Franc West – CFAF. Valutakoden er XOF. Denne er forskjellig fra CFA Franc Central som brukes i Den sentralafrikanske økonomiske og monetære union. 

Sentralbankens hovedkontor ligger i Dakar i Senegal, og dens hovedoppgaver er å
 utstede penger i unionen
 forvalte unionens valutareserve
 styre unionens pengepolitikk
 forvalte medlemslandenes statskasser
 definere lovverket for finansnæringen

Sentralbanksjef er per desember 2025 ivorianeren Jean-Claude Kassi Brou, han overtok denne stillingen i juli 2022.BCEAO.int - The Governor, besøkt 21. desember 2025.Togo First - BCEAO gets a new governor, another Ivorian, besøkt 21. desember 2025. Han overtok etter Tiemoko Meyliet Koné, som hadde hatt stillingen siden 2011.Association of African Central Banks - BCEAO : Mr. Tiémoko Meyliet KONE appointed Governor of the Banque Centrale des Etats de l'Afrique de l'Ouest , besøkt 6. november 2011. 

BCEAO har to visesentralbanksjefer; Der Rogatien Poda og Mamadou Diop.BXEAO.int - Organigramme de la BCEAO, besøkt 21. desember 2025.

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Afrika
Kategori:Etableringer i 1962